IZVOR: WEB STRANICA MINISTARSTVA PROSVJETE, ZNANOSTI, KULTURE I ŠPORTA HNŽ (http://www.monkshnk.gov.ba/Index/hr)

Predstavnik sindikata Josip Milić je naglasio da je ovo prvi kolektivni ugovor koji je potpisan bez štrajka.

„Ja sam izuzetno zadovoljan ovim kolektivnim ugovorom iz dva razloga. Prvo, zato što je ovo prvi Kolektivni ugovor koji smo u miru pregovarali, dogovoriti i potpisali, tj. bez štrajka. Velika zasluga za to ide gospodinu premijeru i gospodinu ministru jer su bili otvoreni za razgovore i dogovore. Druga stvar zbog koje sam sretan je da su nam od 2009. godine i famozne krize, prava išla na dolje, bili smo uskraćivani, ovo je prvi put da smo prešli u poboljšanje uvjeta. Mislim da će svake godine uvjeti biti bolji, a tome u prilog ide i punjenje proračuna. Znači, zadovoljan sam sa potpisanim Kolektivnim ugovorom jer smo u mnogome poboljšali situaciju, i još ako se ostvari da će tužbe iz 2013. godine biti isplaćene do 31.3. možemo reći da smo potpuno i sasvim iskreno zadovoljni i sa radom Vlade i premijera i našega ministra i nemamo što drugo reći nego svaka im čast“.

Josip Milić je istaknuo da je posebno zadovoljan članovima koji su vezani za umanjene norme za trećinu, ističući da je to jedna humana i poticajna mjera za roditelje koji imaju djecu sa poteškoćama i roditeljima sa četvero ili više djece, kao i članak za tehnološki višak. Također osvrnuo se na ubacivanje mentora i savjetnika, te vraćanje magistara i doktora nauka, tj. umanjenje njihove nastavne norme.